b'\n_START_ARTICLE_\nZhan Guo Ce\n_START_PARAGRAPH_\nZhan Guo Ce (kinesisk: \xe6\x88\xb0\xe5\x9c\x8b\xe7\xad\x96 / \xe6\x88\x98\xe5\x9b\xbd\xe7\xad\x96;, pinyin: Zh\xc3\xa0ngu\xc3\xb3c\xc3\xa8) var et vidgjetent kinesisk historieverk om de stridende staters tid. Det ble kompilert i den senere del av det vestlige Han-dynasti av Liu Xiang. Verket er av stor betydning for studiet av de stridende staters tid, og det skildrer de forskjellige strategier og politiske synspunkter som gjorde seg gjeldende og gir et innblikk i epokens historiske og sosiale kjennetegn._NEWLINE_Verkets navn har blitt oversatt p\xc3\xa5 mange m\xc3\xa5ter. En variant kunne v\xc3\xa6re De stridende staters strategier.\n_START_SECTION_\nForfattere, versjoner\n_START_PARAGRAPH_\nMan vet ikke hvem som var forfatterne av ZGC. I det sene vestlige Han-dynasti ble Liu Xiang oppmerksom p\xc3\xa5 seks versjoner av skrevne verker fra de kretser som g\xc3\xa5r under betegnelsen "forhandlingsskolen" under hans arbeide med samlingen og korrekturlesningen av de keiserlige litter\xc3\xa6re samlinger. Her var meget i d\xc3\xa5rlig forfatning, og det var ogs\xc3\xa5 utfullstendig kopiert der ord og sammenhenger manglet. Liu Xiang gjennomgikk og redigerte alt sammen til det nye verket Zhan Guo Ce._NEWLINE_Vesentlige deler av Zhan guo ce gikk senere tapt, noen deler for all tid. Zeng Gong fra det nordlige Song-dynastiet fikk fatt i noen av de tapte kapitlene, og sammensatte det som n\xc3\xa5 er den moderne versjon._NEWLINE_Helt i den senere tid er det ved arkeologiske utgravninger kommet tilrette mer: Det gjelder funn fra en grav fra Han-tiden ved Mawangdui n\xc3\xa6r byen Changsha i 1973. De ble redigert og publisert i Beijing i 1976 i den 27 kapitler lange Zhanguo zonghengjia shu "(arbeider fra forhandlingsskolen i de stridende rikers tid) \xe2\x80\x93 elleve av kapitlene var noks\xc3\xa5 like deler av ZGC og Shiji.'